Viborger Samler, 1846-12-19
Kjøbenhavn. Den 14de Decbr. er udkommen følgende allerb. Parolbefaling: 1) Da Vi af de, samtlige Troppeafdelinger desangaaende affordrede, Beretninger have seet, at det ved de nærværende høie Priser paa Føddemidler i Almindelighed ikke bliver muligt for Underklasserne dagligen at kunne erholde god og tilstrækkelig, varm Middagsmad foren Priis, der staaer i et passende Forhold til Lønningen; saa er det Vor Villie, at der, uden Ophold, til Opnaaelsen af dette Øiemeed skal træffes de fornødne Foranstaltninger; og have Vi i saa Henseende tilstillet Vort General commissariats=Collegium de fornødne Befalinger, 2) Med Hensyn til de Gifte af Underklasserne bestemme Vi foreløbigen: A. at der gives dem et Spisetillæg af 4 Rbs. daglig, fra 1ste Decbr. d. A. at regne indtil Udgangen af April næste Aar; b. at de Tillægsbrød, som ifølge Vor Parolbefaling af 12te Octbr. d. A. ere tilstaaede, nemlig: eet til dem, der have 2 til 3 Børn, og to til dem, som have 4 eller flere Børn, skulle forundes dem gratis, at regne fra 1ste Decbr. d. A. indtil Udgangen af April næste Aar. Jdet den "Berlingske Tidende" i et af sine seneste Nr. taler om den langt høiere Priis paa Hvedebrødet heri Kjøbenhavn end i England og Frankrig, hvor dog Prisen paa Hveden staaer langt høiere end her, yttrer den: at den ikke beskylder nogen særskilt Stand for forsætlig at opskrue Prisen og tilvende sig en uforholdsmæssig Fordeel paa Livets allerførste Fornødenhed, men paastaae, at det maa ligge i en urigtig Behandling og i Mang, paa de fornødne Forbedringer, især med Hensyn til For malingen, hvorom man ogsaa i den senere Tid fuldkommen har overbeviist sig. - En af Stadens Bagere, Hr. Nielsen (den saakaldte Franskbager) paa Hauser pladsen, synes allerede tidligere at have indseet Rigtigheden af "Berlingskes ovenciterede Paastand, thi han har, som og saa er omtalt i Flyveposten, forskrevet nogle franske Møller svende, under hvis Veiledning der nu skeer de ovenfor antydede Forbedringer ved Hr. Kreemers Dampmølle paa Vordroffsgaard uden Stadens Vesterport, ligesom der ved disses Hielp vil finde en rigtigere Behandling af Hvedens Formaling Sted end hidtil. Man har nemlig ved Prøve overbeviist sig om, at der ved denne forbedrede Jndretning ved ovennævnte Mølle vil kunne leveres otte, siger otte Gange saa meget Flormeel, ligesom flere Gange mere Hvedemeel af Nr. 1 af en Tønde Hvede end der hidtil er blevet leveret ved den gamle Jndretning. Naar Hr. Kreemers Mølle saaledes om en kort Tid kan levere 800 pCt. mere af første Sort Hvedemeel af den Hvede, man lader formale, er det sandsynligt, ja temmelig vist, at en heel Reform saavel med Kjøbenhavns og Omegns som Landets øvrige Mølleindretninger maa finde Sted, da jo Enhver vil have sin Hvede formalet der, hvor han erholder saa mange pCt. mere af fineste Sort Meel fremfor noget andet Sted. At som en Følge heraf Brødet af 1ste og anden Qvalitet af denne formalede Hvede vil kunne leveres til en langt lavere Priis end hidtil, ja muligen til næsten samme Priis for Pundet som Rugbrødet, og maaskee endnu lavere end i Udlandet, hvor Hveden staaer i langt høiere Priis end her, er indlysende. Hambroes Mølle paa Amager har allerede i længere Tid havt denne nye Forbedring; men da det Meel, som males der, kun maa formales til Forsendelse, og ikke maa leveres til Byens Jndvaanere, er den heller ikke kommen Kjøbenhavns Jndbyggere til Gode.